དེ་ནས་ནོར་གྱིས་གང་བ་ཡིས། །རྒྱ་མཚོ་ལས་ནི་རྒྱལ་གྱུར་ཅིང་། །བློ་དང་ལྡན་པས་མི་མཚུངས་
པ། །རང་གི་བླ་མར་བུ་མོས་སྨྲས། །འབྱོར་བས་རྣམ་ཐོས་དང་མཚུངས་པའི། །ཡབ་ཡུམ་བདག་
ལ་ནོར་མང་སྩོལ། །རི་དང་གླིང་ལ་གནས་པ་ཡིས། །རྣམ་འབྱེད་བགྱིས་པ་ཡིན་ལེགས་མོད། །
ཅེས་པ་འབྱེད་བྱེད་གཅིག་དང་ནི། དེ་བཞིན་དུ་ནི་གཉིས་ཡིན་པས་། །རིམ་བཞིན་གཅིག་གིས་
ལྡོག་པ་དང་། །གཉིས་ཀྱིས་འབྱེད་པ་ཅནདུ་བརྗོད། །བླ་མར་བཅས་དང་ནོར་འཛིན་གྱི། །བརྒྱན་
གྱུར་སེམས་པ་ཆུ་སྐྱེས་ནི། །མི་ཤེས་ཤེས་པས་མི་འགྲན་པ། །འདི་དང་ལྷན་ཅིག་བདག་ཅག་
326

2
།སྡེབ་སྦྱོར་རྩ་འགྲེལ་དང་མངོན་བརྗོད་སྙན་ངག་སོགས་བཞུགས་སོ། །
འགྲོ། མཛེས་ཤིང་སྙིང་སྡུག་སྟེར་བ་ལ། །ལྷ་ཡི་མཛེས་མ་ཕྲོགས་བྱས་ཤིང་། །དྲེག་བཅས་དེ་དང་
མཚུངས་མིན་པ། །བུ་མོ་ལྔ་བརྒྱ་འདི་ཡང་སྩོལ། །བྱང་སེམས་ཆོས་འཕགས་ཟླ་བ་ནི། །རབ་ཏུ་
གསལ་ཞིང་བདུད་རྩི་འཛག །དྲི་མ་ལྡན་ཕྱིར་འགྲིབ་པ་ཅན། །ཀུན་ནས་ཕམ་བྱེད་དེ་འདྲ་ཡོད། །
ཅེས་པ་སྦྱར་བ་ཅན་དང་ནི། །འགོག་དང་རྟགས་ཀྱིས་འབྱེད་པ་ཅན། །འདི་དག་སྒྲ་མཚུངས་ཅན་
ཡིན་ཏེ། །དོན་གྱི་གོ་བས་མཚུངས་པ་ཡི། །འབྱེད་པ་ཅན་ཡང་བཤད་པར་བྱ། །གང་གི་ཆོས་དང་
སྒྲོན་མ་ནི། །སྣུམ་དང་མགྲིན་པ་ལ་བརྟེན་པས། །ཐ་དད་དངོས་པོའི་མདུད་པ་ནི། །རྣམ་པར་
འཇིགས་པ་སྟོན་པར་འགྱུར། །བློ་དང་ཐབས་བྲལ་ཆུ་མཚོ་སྟེ། །གང་ཐུགས་ཡོན་ཏན་དེ་དག་
ལྡན། །རིགས་ཀྱི་བུ་དེ་གར་འདུག་ཅེས། །བླ་མས་བུ་མོ་དེ་ལ་བྲིས། །སྔ་མར་དབྱེ་བ་ཙམ་ཞིག་
བརྗོད། །འདིར་ནི་ལྷག་མ་ཉིད་བསྟན་ཏེ། །ང་ནི་འབྱེད་བྱེད་མཚུངས་པ་ཅན། །འགའ་ཞིག་རབ་
ཏུ་བཤད་པར་བྱ། །གང་དང་རི་དྭགས་དབང་ཕྱུག་ནི། །དཔའ་ཞིང་དུལ་བ་ཉིད་ཡིན་ཏེ། །གླང་
ཆེན་དགྲ་བོ་ནགས་ལ་དབང་། །བདག་ཉིད་ཆེ་དེ་སེམས་ལའོ། །དེ་ནི་སྒོ་དྲུང་དག་ན་མཆིས། །
དེ་དང་ཉི་མ་མཁའ་འགྲོའི་དཔལ། །མཁའ་ནི་ཆུ་འཛིན་ཕྲེང་བ་ཅན། །འགྲོ་འདི་རི་གླིང་ཆུ་
མཚོས་སྣང་། །འདིར་ནི་སེམས་པ་ཉི་མ་དག །གསལ་བ་ཉིད་སོགས་རྟོགས་པ་དང་། །མཁའ་
དང་འགྲོ་བ་བསྐལ་བཟང་དུ། །རྟོགས་བྱར་མཚུངས་པའི་དབྱེ་བ་བྱས། །འཕྲོག་བྱེད་རལ་པས་མི་
འཇིགས་པའི། །སྐྱེས་བུ་གླང་ཆེན་དེ་ཡིས་ནི། །ངར་འཛིན་ཤིང་ཆེན་འགྱེལ་གྱུར་ཏེ། །ལུས་ཀྱི་མེ་
ཏོག་རྫི་ང་བར་གྱུར། །གླང་ཆེན་རིགས་ལ་གླང་ཆེན་འདི། །འཁྲི་ཤིང་འཇོམས་པ་ཉིད་ཀྱིས་
མཐུན། །གཞན་དག་གི་ནི་ཐ་དད་བསྟན། །འདི་ནི་རིགས་མཐུན་ལྡོག་པ་ཅན། །རབ་ཏུ་གྲགས་
པའི་རྒྱུ་བཟློག་ནས། །གང་ཞིག་རྒྱུ་ཞེན་ཅུང་ཟད་ཀྱིས། །གང་དུ་རང་གི་ངོ་བོ་ཉིད། །སྟོན་པ་དེ་
ནི་སྲིད་པ་ཅན། །དེ་ལྟར་དེ་ཡིས་སྤྱོད་པའི་མཐའ། །སྤྲིན་ལས་མ་བྱུང་ཆུ་ཆར་དང་། །ཆུ་ལས་མ་
327

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བྱུང་མཚོ་སྐྱེས་ནི། །སྙིང་རྗེ་བློ་ལས་བྱུང་བ་བཤད། །གཞན་ལ་བསམས་ནས་གཞན་བརྗོད་པ། །
བསྡུས་པ་བརྗོད་པར་འདོད་དེ་དཔེར། །དེ་ནས་དཔག་བསམ་ལྗོན་ཤིང་དེའི། །མཐུ་ནི་བསམ་
མི་ཁྱབ་པར་རྟོགས། །རྣམ་རྟོག་མེད་པར་གཞན་ལ་ནི། །འབྲས་བུ་ཅི་ཡང་སྟེར་བྱེད་པའི། །རྩྭ་
སྟན་ལྗོན་པ་ཆེ་དེ་ལ། །བླ་མ་དེ་དག་དགའ་བར་གྱུར། །དེ་ནས་ཉི་མ་དང་ནི་ཆུས། །རབ་སྐྱེས་
པདྨ་ལ་སྨྲས་པ། །དཀར་ཞིང་དྲི་བཟང་རབ་རྒྱས་པའི། །མེ་ཏོག་གེ་སར་ཅན་ཁྱོད་ལ། །ཞེས་པ་
སྤྱིར་དང་ཁྱད་གཞི་ཙམ། །ཁྱད་པར་འགལ་ཡང་ཐ་དད་པའི། །ངག་རིག་རྣམས་ཀྱི་སྦྱོར་ལུགས་
ཏེ། །དེ་ནི་སྔོན་མེད་བསྡུས་པ་བཤད། །ངོ་བོ་ཉིད་ཀྱིས་གདུང་བྲལ་ཞིང་། །ནམ་ཡང་དྲི་མས་
སྒྲིབ་མེད་པ། །ཉི་མ་དེ་ནི་དེ་འུ་རེ། །ཀྱེ་མ་ནུབ་པ་ཉིད་དུ་གྱུར། །གང་དུ་འཇིག་རྟེན་ལས་བརྒལ་
ནས། །འུད་ཀྱིས་བརྗོད་ནའང་ཕུལ་བྱུང་སྟེ། །དེ་ཡིས་སྙིང་སྟོབས་རི་བོ་ཡིས། །ཚངས་པའི་ས
ལས་འགོངས་པར་གྱུར། །ཐུབ་རྣམས་ཀྱི་ཡང་ཡུལ་མིན་པའི། །སྤྱོད་རླབས་དེ་ནི་ཨེ་མ་ཧོ། །གང་
གི་བློ་གྲོས་རྒྱ་ཆེན་ནི། །ནམ་མཁའ་ཡི་ཡང་ཕ་རོལ་ཏུ། །སོང་ངམ་འོན་ཏེ་མ་སོང་ཞེས། །བདག་
གི་ཡིད་ནི་གཉིས་སུ་གྱུར། །མཁའ་ལ་མཐའ་ནི་ཡོད་མིན་ན། །དེ་ཡི་ཕ་རོལ་ག་ལ་འགྲོ །དེ་ནས་
དེ་དང་མཉམ་ཞེས་ནུས། །ཚུ་རོལ་ན་ནི་སུ་ཞིག་སེམས། །གང་གི་མཐུ་ཆེན་འདི་དག་ནི། །དཔག་
ནུས་མིན་ཡང་འདིར་ཤོང་ལ། །ཀྱེ་མ་སྲིད་པ་གསུམ་གྱི་ནི། །ཁོངས་དག་ཨེ་མ་ཤིན་ཏུ་ཡངས། །
ཞེས་པ་སྤྱིར་དང་ཐེ་ཚོམ་དང་། །ངེས་དང་མཐུ་ནི་ཕུལ་བྱུང་སྟེ། །ཞེས་པ་ངག་དབང་རྣམས་ཀྱི་
ནི། །གཙུག་བཞིན་སྤྱི་བོར་གནོད་པ་ཡིན། །སེམས་ལྡན་དག་གམ་གཅིག་ཤོས་ཀྱི། །རྣམ་པ་
གཞན་དུ་གནས་པའི་ཚུལ། །གང་དུ་རྣམ་གཞན་རྣམ་རྟོག་པ། །དེ་ནི་རབ་རྟོག་ཡིན་ཏེ་དཔེར། །
བདག་གི་སེམས་དག་ཁྱོད་ལ་ནི། །འདོད་པ་བྱིན་ཅེས་སྨྲ་བར་སྙམ། །བདག་ཀྱང་ཁྱོད་དང་ལྷན་
ཅིག་ཏུ། །སོང་ཞེས་ཁྱོད་ལྕེ་སེམས་པ་བཞིན། །དེ་ནས་སྲིད་པ་རྣམ་གསུམ་གྱི། །ནོར་བདག་ཁྱེར་
328

༄༅། །སྡེབ་སྦྱོར་རྩ་འགྲེལ་དང་མངོན་བརྗོད་སྙན་ངག་སོགས་བཞུགས་སོ། །
༼ཅ༽
ནས་སོང་བའི་ཚེ། །ཆོས་འཕགས་ཀྱི་ནི་གཞལ་མེད་ཁང་། །དེ་དག་བལྟ་བ་བཞིན་དུ་འདུག །
ཅེས་པ་ཡོངས་བརྗེས་རབ་བཏགས་དང་། །ཕུལ་བྱུང་གི་ནི་རབ་བཏགས་ཏེ། །སྙམ་དང་དོགས་
དང་འདྲ་སོགས་ཀྱི། །རྒྱན་འདི་རབ་ཏུ་གསལ་བར་བྱེད། །གང་དུ་ཁྱད་པར་འཕགས་པའམ། །
ཉམས་ལྡན་སྐྱེད་བྱེད་བརྗོད་པ་ཉིད། །རྒྱུ་ཡི་བྱེད་པོ་ཤེས་བྱེད་དེ། །དེ་དག་རྣམ་པ་དུ་མའི་
དཔེར། །སྐབས་དེར་ཕུན་ཚོགས་བརྒྱད་དག་གིས། །ཀུན་གྱི་དགའ་སྐྱེད་ཆོས་འཕགས་མཐོང་། །
དེ་ཚེ་ཉེ་བར་བདེ་བ་ནི། །མྱ་ངན་མེད་པར་སྒྲུབ་ཕྱིར་གནས། །ད་དུང་བླ་མ་མ་མཐོང་ཞེས། །ཡིད་
ནི་སྡུག་བསྔལ་ཉིད་གྱུར་པ། །དེ་དག་ཆོས་འཕགས་རབ་མཐོང་བས། །སྙོམས་པར་ཞུགས་བཞིན་
བདེ་བར་གྱུར། །དེ་ནས་དུལ་བའི་སྤྱོད་ལམ་གྱིས། །ཆོས་ལ་བསམ་པ་རབ་བཀོད་དེ། །དེ་དང་
འཕྲད་པའི་རྟུལ་ཞུགས་ཀྱིས། ངོ་མཚར་བཀོད་པ་དེ་དག་ཐོབ། །བརྒྱ་བྱིན་དག་ཀྱང་དྲི་བཟང་
སོགས། །ཐོགས་ནས་དེ་ལ་མཆོད་པ་བྱེད། །ཞེས་པ་ཡ་མཚན་བཅས་པར་ནི། །རྟོགས་པར་འགྱུར་
ཞེས་དགེ་བ་སྟེ། །སྔ་མ་གླུ་དང་རྣམ་རྒྱལ་དང་། །འཐོབ་པའི་རྒྱུ་ནི་རིག་པར་བྱ། །དེ་ནས་སྣང་བ་
མེད་པ་ཡིས། །དད་པ་བསྐྱེད་གྱུར་རྟག་ཏུ་ངུས། །རྨོངས་པ་ཞིག་པས་ལེགས་བྱས་དག །སྐྱེད་པ་
ནུས་ལྡན་དག་ལ་སྨྲས། །སྐྱེ་བོ་གང་འདི་འཆི་མེད་མིན། །གནས་འདི་སུམ་རྩེན་མ་ཡིན་པས། །
ཅི་ལྟར་དང་བ་འདི་སྐྱེད་ནས། །མཆོད་པར་བྱེད་པ་འདི་ནི་སྒྲོལ། །སྐབས་དེར་དབང་བོ་བརྒྱ་
བྱིན་གྱིས། །རྟག་ཏུ་བག་མེད་མེད་པ་ལས། །མཁས་རྣམས་དགའ་བ་བསྐྱེད་གྱུར་པ། །རྟག་ཏུ་ངུ་
ལ་འདི་སྐད་སྨྲས། །སྔ་ནས་མེད་དང་གཞུག་ནས་མེད། །ཕན་ཚུན་མེད་དང་ཤིན་ཏུ་མེད། །དེ་
ལྟར་དངོས་པོ་མེད་རྣམས་བཞི། །རྒྱུ་ཡི་རྒྱན་ནི་རིམ་བཞིན་ཡིན། །གང་དུ་དངོས་རྣམས་མ་སྐྱེད་
པས། །མ་རིག་མེད་པ་སྐྱེད་གྱུར་པ། །སྟོང་ཉིད་བླ་མ་དེ་ལྡན་པའི། །ཡུལ་ལ་མཆོད་པ་བྱེད་པ་
ཉིད། །ཅེས་པ་མེད་པ་སྐྱེད་བྱེད་དེ། །དེ་ལྟ་བུ་ཡི་རྣམ་རྟོག་ནི། །ཤིན་ཏུ་མང་བར་རིག་བྱས་ནས། །
329

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དྲན་དབང་རྣམས་ཀྱིས་བསམ་པར་བྱས། །ཟུར་དང་རྣམ་པས་མཚོན་པའི་དོན། །ཕྲ་ཕྱིར་ཕྲ་མོ་
ཞེས་པར་བཤད། །ཡུམ་མཆོག་དེ་ནི་གར་བཞུགས་ཞེས། །དེ་ཡིས་དྲིས་ཚེ་དབང་བོ་ཡིས། །ཆོམ་
རྐུན་ལྡན་པའི་བང་མཛོད་བཞིན། །ཞེས་སྨྲས་མཛུབ་མོ་མཁའ་ལ་བཙུགས། །དེ་ཚེ་བྱང་ཆུབ་
སེམས་དཔའ་དེས། །གང་གི་ཕྱོགས་སུ་མིག་བཀོད་ནས། །རྣམ་པ་འགའ་ཞིག་གསལ་བྱས་ཏེ། །
རབ་ཏུ་ཟུམ་པ་ཐོབ་པར་གྱུར། །གང་གི་རང་བཞིན་མངོན་གསལ་བ། །སྒྲིབ་བྱེད༼ཆ་རུ་ཟེར༽ ་
རབ་ཏུ་བརྗོད་དེ་དཔེར། །བདག་ཅག་ལ་ནི་སིམ་པ་ཡི། །དགའ་བ་སྐལ་བཟང་ཉིད་ཐོབ་པས། །
ལྷོ་ཡི་རླུང་གིས་ཙན་དན་གྱི། །དྲི་བཟང་ཁྱེར་ཏེ་འོངས་པར་ཤེས། །དེ་ལྟར་དེ་རྣམས་རབ་དད་
པས། །ཆོས་འཕགས་བུ་མོར་བཅས་པ་ལ། །གུས་པ་སྐྱེས་ཏེ་ལན་བུ་ཅན། །རྣམས་ནི་གཡོ་བ་ཉིད་
དུ་ཤེས། །སྐབས་དེར་རྟག་ཏུ་ངུས་བསམས་པ། །ཨེ་མ་བདུད་ནི་མཐུ་བོ་ཆེ། །ཀུན་གྱི་གཟི་ནི་
འཕྲོག་པར་བྱེད། །ཉམས་ཆུང་བླ་མ་གང་འདི་ནི། །གཞན་གྱི་བྲན་བཞིན་གྱུར་པ་ཉིད། །ཅེས་པ་
སྤྱིར་ནི་བརྗོད་པ་དང་། །ཆ་ལས་སྨད་དང་ཆ་ལས་བསྟོད། །རིམ་པ་བཞིན་དུ་ཤེས་བྱས་ཏེ། །ལམ་
འདི་ངག་དབང་རྣམས་ཀྱི་བཞེད། །རིམ་བཞིན་དངོས་པོ་རྗེས་སྟོན་པ། །རིམ་པ་ཅན་དུ་འདོད་
དེ་དཔེར། །དེ་ནས་ཚོང་དཔོན་བུ་མོ་དང་། །སྨིན་ལེགས་ལྔ་བརྒྱ་ལ་སོགས་པ། །ཟླ་བ་རྒྱུ་སྐར་
སྐྱེངས་བྱེད་གང་། །དེ་དག་ཀྱང་ནི་འདི་སྙམ་སེམས། །དགའ་བ་མཆོག་ཏུ་དགའ་བར་བརྗོད། །
ཉམས་ལྡན་ཡིད་འོང་རྣམ་དང་ལྡན། །གཟི་བརྗིད་ང་རྒྱལ་སྐྱེད་པ་དེ། །དེ་གསུམ་ཁྱད་འཕགས་
དག་དང་ལྡན། །ཨེ་མ་སྟོབས་ཆེན་རྫུ་འཕྲུལ་ནི། །འདི་འདྲ་མཐོང་ནས་དགའ་གྱུར་པ། །ཙན་དན་
དྲི་ལྡན་ལྷ་ཡི་ཚལ། །ཆུ་ཤེལ་རྡོ་ལེབ་ཅན་ནའང་མེད། །དེ་རྣམས་སྨིན་མའི་སྒེག་པ་ཡིས། །ཕྱོགས་
རྣམས་ཡོན་པོ་ཉིན་བྱེད་པ། །དོན་མཐུན་བདག་པོའི་བུ་མོ་སོགས། །དེ་དག་བྱང་ཆུབ་སེམས་
སྐྱེད་བྱས། །མཚོན་ཆ་རྡོ་རྗེའི་མེ་སྟག་གིས། །ལུས་ཀུན་ཕྱེ་མར་རློག་བྱེད་པ། །མེ་ལྕེའི་འབྲུག་སྐྲ་
330

༄༅། །སྡེབ་སྦྱོར་རྩ་འགྲེལ་དང་མངོན་བརྗོད་སྙན་ངག་སོགས་བཞུགས་སོ། །
ཆེམ་གཡོ་བའི། །དམྱལ་སོགས་སེམས་ལ་རབ་ཏུ་བཀྲམ། །བདག་ཅག་གཅིག་གིས་རྡུལ་སྙེད་
ཀྱི། །སེམས་ཅནརྣམས་ནི་བསྒྲལ་བྱ་སྟེ། །དེ་དག་རེ་རེའི་ཆེད་དུ་ཡང་། །མནར་མེད་པར་ནི་སྟོང་
ཕྲག་འགྲོ །འཁོར་བ་མི་ཟད་ཆུ་གཏེར་དུ། །སྡུག་བསྔལ་འཛིནཁྲིས་ཟིན་གྱུར་ཀྱང་། །དགེ་བའི་
གྲུ་ནི་ཆག་གྱུར་པ། །གང་འདིར་ལྟས་ཚེ་མཆི་མ་གཡོ། །ཞེས་པ་སྒེག་དང་དྲནཔ་དང་། །དཔའ་
བ་དང་ནི་སྙིང་རྗེ་སྟེ། །དེ་བཞིན་རྔམ་དང་བཞད་གད་དང་། །རྨད་བྱུང་དང་ནི་འཇིགས་རུང་ངོ་། །
བྱ་གག་སྐྱུག་ཅིང་རོ་ཡི་དྲི་ངན་ཅན། །རྒྱུ་མའི་དྲ་བ་རུལ་བས་ཁྱབ་གྱུར་ཅིང་། །དུར་ཁྲོད་ཇི་
བཞིན་མི་གཙང་འདོད་པ་ཡིས། །རབ་དཀྲུགས་འགྲོ་འདི་མྱ་ངན་ཁོ་ནར་མཐོང་། །དེ་ནས་རབ་
ཏུ་དགའ་བ་ཡོངས་རྫོགས་པའི། །རྟག་ཏུ་ངུས་ནི་ངུ་བཞིན་དགའ་བ་བཞིན། །མཆིར་བཅས་རབ་
ཏུ་འཛུམ་ལས་ཆོས་འཕགས་དེ་ལས་ནི། །སྤྱོད་པའི་མཐའ་ནི་རབ་ཏུ་སྙན་ཅིང་དྲི་བ་མ་ལུས་
བྱས། །དེ་ཚེ་དེ་ལ་ཆོས་འཕགས་ཀྱིས་སྨྲས་ཀ་ཡེ་རིགས་ཀྱི་བུ་ཁྱོད་ཉོན། །མ་བྱོནམི་བཞུད་རྣམ་
པར་མི་གནས་བདེ་གཤེགས་ཆོས་ཉིད་བསམ་མི་ཁྱབ། །སྒྱུ་མ་སྨིག་རྒྱུ་བྲག་ཆ་ཇི་བཞིན་འགྲོ་
འོང་གནས་བྲལ་ཀུན་སྣང་བ། །སྐྱེད་མོས་ཚལ་འདི་གདུང་བ་ཀུན་ཉམས་སྔོན་མེད་ཉི་མ་ཆེན་པོ་
ཡིན། །དེ་ཚེ་ས་གཞི་གཡོ་བ་ནི། །གང་གི་བ་སྤུས་ཤིང་སྒྱེལ་བའི། །མི་ཟད་སྟག་གི་ང་རོ་ཡིས། །
ཝ་ཚོགས་རབ་ཏུ་འདར་བ་བཞིན། །དེ་ནས་དེ་ཡི་ལུས་ཀྱི་གློག །གཙུག་ཕུད་ལྡན་པ་བཞིན་དུ་
གཉེན། །བུང་བའི་སྐད་ཀྱི་འགྱུར་བ་ལ། །རྟག་ཏུ་ངུས་ནི་ཅོ་འདྲི་བྱས། །གང་དུ་རི་བོ་ནགས་ཚལ་
གྱི། །ཕ་བོང་འབེབས་པར་བྱེད་པ་དེར། །སོ་སོར་རེ་རེའི་ཁུར་དུ་ནི། །མེ་ཏོག་རྡུལ་མཉམ་ཐོགས་
ཏེ་བྱུང་། །ཞེས་པ་དཔེ་དང་གཟུགས་ཅན་གྱི། །སྒེག་དང་དྲག་ཤུལ་དཔའ་བ་སྟེ། །བློ་སྟེར་
རྣམས་ཀྱིས་བསམ་པར་བྱ། །འཇིག་རྟེན་མ་ལུས་རྣམས་གནོན་པ། །གང་གི་མདུན་དུ་བརྒྱ་བྱིན་
ཡང་། །མིག་ནི་ས་ལ་ཕྱོགས་བཞིན་དུ། །རྟག་ཏུ་ངུ་ལ་འདི་སྐད་སྨྲས། །འདོད་པ་དངོས་མ་འགྲུབ་
,
331

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའི་ཕྱིར། །རྣམ་གཞན་བརྗོད་པ་རྣམ་གྲངས་དཔེར། །སྤྲིན་གྱི་ཉི་མའི་གཟི་བྱིན་གྱི། །གེགས་
མེད་པར་ནི་བདག་གིས་ཤེས། །གང་ཕྱིར་གནས་ནི་འདི་དག་ལ། །ཁྱོད་ཐུགས་གཡོ་བ་མེད་པར་
རིགས། །བྱ་བ་འགའ་ཞིག་རྩོམ་པ་ལ། །བསྐོས་པའི་སྒྲུབ་བྱེད་ཀུན་ཕན་ཉིད། །ཆོས་ལ་རབ་
ཞུགས་ནགས་འཁྱམས་པས། །ཇི་ཞིག་ལྟར་ལ་སྐལ་བ་ཡིས། །ཉེར་ཐོབ་ཆོས་འ